Түркістан - Абу-Даби әуе рейсі ашылды
"Түркістан - Абу-Даби әуе рейсі ашылды" | "https://abai.kz/post/178365"
TITLE: Түркістан - Абу-Даби әуе рейсі ашылды
URL: https://abai.kz/post/178365
META: "Түркістан - Абу-Даби әуе рейсі ашылды" | "https://abai.kz/post/178365"
DATE: 09.01.2024
AUTHOR(s): Abai.kz
TOTAL WORDS: 126
TEXT: Түркістаннан Абу-Дабиге жаңа әуе рейсі ашылды. Рейс билеттері 2023 жылдың қараша айынан бастап wizzair.com сайты мен мобильді қосымшасында сатылымға шыққан. Бағасы – 19 мың теңге шамасында. Бұл БАӘ-нің 159 дирхамына тең. Ұшақ Түркістан қаласынан Әбу-Дабиге 16 қаңтардан бастап ұшады. Рейстер аптасына 3 рет — сейсенбі, бейсенбі, сенбі күндері заманауи «AirBus 321» және «A321 ceo» ұшақтары арқылы орындалады. Түркістан әуежайының мамандары ұсынған мәліметке сүйенсек, қазіргі кезде бірінші рейске 168 әуе билеті сатылған. Жолаушылар рейсті ұшу уақытынан 3 сағат бұрын ешқандай комиссиясыз өзгерте алады. Ал осы бағытта ұшу уақыты — 3 сағат. Жаңа бағыт қос қала тұрғындары мен қонақтары үшін туристік мүмкіндіктерді кеңейтеді. Айта кетейік, қазіргі таңда Түркістан халықаралық әуежайы Ыстамбұл және Эль-Кувейт және еліміздің Астана, Алматы, Ақтау, Ақтөбе, Орал және Қарағанды әуе бағыттарына қызмет көрсетіп келеді. Abai.kz
